|  |
| --- |
| ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΟΡΓΑΝΙΣΜΟΥ ΧΡΗΜΑΤΟΔΟΤΗΣΕΩΣ ΣΤΕΓΗΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟYΣ ΔΥΟ ΧΙΛΙΑΔΕΣ ΕΙΚΟΣΙΔΥΟ |
| Προοίμιο.20(Ι) του 2014123(Ι) του 2016133(Ι) του 2016  159(Ι) του 2017. | ΕΠΕΙΔΗ σύμφωνα με τις διατάξεις του άρθρου 104 του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός των κρατικών οργανισμών και κάθε αναθεωρημένος προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον τρόπο και τη διαδικασία που αναφέρονται σε αυτόν. |
|  |  |
|  | ΚΑΙ ΕΠΕΙΔΗ είναι αναγκαία η πρόβλεψη για εκείνες τις δαπάνες του Οργανισμού Χρηματοδοτήσεως Στέγης για το έτος που λήγει την 31η Δεκεμβρίου 2022 για τις οποίες δεν έχει ήδη γίνει πρόβλεψη ή δεν θα γίνει τέτοια αργότερα από οποιοδήποτε Νόμο. |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού του Οργανισμού Χρηματοδοτήσεως Στέγης του 2022 Νόμος του 2021.
 |
| Έγκριση πληρωμής από το ταμείο του Οργανισμού Χρηματοδοτήσεως Στέγης ποσού ύψους €18.073.027 για τη χρήση του έτους που λήγει την 31η Δεκεμβρίου 2022. | 1. Επιπροσθέτως των ποσών που έχουν ήδη προϋπολογιστεί νόμιμα για τη χρήση του Οργανισμού Χρηματοδοτήσεως Στέγης ή που θα προϋπολογισθούν αργότερα νόμιμα για τη χρήση αυτή, εγκρίνεται όπως διατεθεί από το ταμείο του Οργανισμού Χρηματοδοτήσεως Στέγης και χρησιμοποιηθεί για την χρήση του έτους που λήγει την 31η Δεκεμβρίου 2022, ποσό που δεν υπερβαίνει τα δεκαοχτώ εκατομμύρια, εβδομήντα τρεις χιλιάδες και είκοσι επτά ευρώ, για την περίοδο αυτή.
 |
| Ειδίκευση των ποσών που θα δαπανηθούν. Πρώτος Πίνακας. | 1. Το ποσό που χορηγείται από το άρθρο 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών του Πρώτου Πίνακα.
 |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο Κεφάλαιο. Πρώτος Πίνακας. | 4.-(1) Τηρουμένων των διατάξεων της πρώτης επιφύλαξης, εφόσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται, αντίστοιχα, κάτω από κάθε ομάδα στον Πρώτο Πίνακα δεν θα υπερβεί το ολικό ποσό που χορηγείται με τον παρόντα Νόμο ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα προκύπτει από οποιοδήποτε άρθρο για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο, είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο σε σχέση με το εν λόγω άρθρο, δύναται με την έγκριση του διοικητικού συμβουλίου του Οργανισμού Χρηματοδοτήσεως Στέγης, να διατεθεί και να δαπανηθεί για την κάλυψη του ελλείμματος οποιουδήποτε ποσού πάνω σε οποιοδήποτε άρθρο άλλης ομάδας του Πρώτου Πίνακα: |
|  |  Νοείται ότι, οποιαδήποτε εξοικονόμηση πάνω στην ομάδα 02100 «Υπάλληλοι» του Πρώτου Πίνακα δεν δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού που δαπανήθηκε πάνω σε οποιαδήποτε των προαναφερόμενων ομάδων ή πάνω σε οποιοδήποτε άλλο άρθρο, αλλά ούτε και οποιαδήποτε εξοικονόμηση πάνω σε οποιοδήποτε άλλο άρθρο δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού κάτω από οποιοδήποτε άρθρο της πιο πάνω ομάδας: |
|  |  |
|  |  Νοείται περαιτέρω ότι, οποιαδήποτε εξοικονόμηση από παράλειψη εκτελέσεως οποιασδήποτε υπηρεσίας ή σκοπού δε θεωρείται ως εξοικονόμηση για τους σκοπούς του παρόντος άρθρου. |
|  |  (2) Σε περίπτωση που δεν υπάρχουν εξοικονομήσεις όπως προβλέπεται στο εδάφιο (1), δύναται μετά από έγκριση του διοικητικού συμβουλίου του Οργανισμού Χρηματοδοτήσεως Στέγης, να μεταφερθούν πιστώσεις από το άρθρο «Μη Προβλεπόμενες Δαπάνες και Αποθεματικό» του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε άλλο άρθρο των Κεφαλαίων του Πρώτου Πίνακα. |
|  |  |
|  |  (3) Μετά το τέλος κάθε εξαμήνου κατατίθεται στη Βουλή των Αντιπροσώπων από τον Οργανισμό Χρηματοδοτήσεως Στέγης, έκθεση που δεικνύει τις περιπτώσεις για τις οποίες δόθηκε τέτοια έγκριση, σύμφωνα με τις διατάξεις των εδαφίων (1) και (2) και τις συνθήκες κάτω από τις οποίες αυτή χορηγήθηκε. |
|  |  |
|  |  (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2), θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Απαγόρευση πλήρωσης θέσεων. | 1. Ανεξάρτητα από τις διατάξεις οποιουδήποτε άλλου Νόμου, απαγορεύεται η πλήρωση κενών θέσεων που προβλέπονται στον παρόντα Νόμο, οι οποίες παραμένουν κενές για πέντε (5) συνεχή χρόνια και άνω και για τις οποίες δεν έχει αρμοδίως αρχίσει η διαδικασία πλήρωσής τους.
 |
|  |  |
| Μείωση κλιμάκων εισδοχής. ΠρώτοςΠίνακας.Παράρτημα Β. | 6.-(1) Ανεξάρτητα από τις διατάξεις οποιουδήποτε άλλου Νόμου ή Κανονισμού που ρυθμίζει τη μισθοδοσία των θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις πρώτου διορισμού ή σε θέσεις πρώτου διορισμού και προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Οργανισμού Χρηματοδοτήσεως Στέγης, λαμβάνουν κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική Κλίμακα της θέσης στην οποία διορίζονται ή προάγονται ή προσλαμβάνονται όπως δεικνύεται στο Παράρτημα Β του Πρώτου Πίνακα «Μισθοδοτικές Κλίμακες», στο τέλος του Δελτίου Δαπανών. |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς, ο εργοδοτούμενος τοποθετείται στην αρχική βαθμίδα της μισθοδοτικής Κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο: |
|  |  |
|  |  Νοείται ότι, ενδεχόμενη προηγούμενη υπηρεσία ή απασχόληση σε μειωμένη Κλίμακα εισδοχής, συμψηφίζεται με την υπηρεσία ή απασχόληση σε μειωμένη Κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: |
|  |   |
|  |  Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης.  |
|  |  |
|  |  (3) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στον Οργανισμό Χρηματοδοτήσεως Στέγης με τις υπό αναφορά Κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου ή και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο:Νοείται ότι η μείωση των Κλιμάκων εισδοχής δεν τυγχάνει εφαρμογής στις περιπτώσεις:(α) υπαλλήλων που κατέχουν μόνιμη θέση, οι οποίοι, είτε διορίστηκαν πριν την 1η Ιανουαρίου 2012, είτε διορίστηκαν μετά την 1η Ιανουαρίου 2012 και υπηρέτησαν συνολικά για είκοσι τέσσερις (24) μήνες σε μειωμένη Κλίμακα εισδοχής και χωρίς να μεσολαβήσει διακοπή διορίζονται ή προάγονται σε άλλη θέση ή αποσπώνται για οποιοδήποτε σκοπό,(β) έκτακτου υπαλλήλου ή με σύμβαση προσωπικού, που, είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη Κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησής του σε έκτακτη βάση ή με σύμβαση, (γ) έκτακτου υπαλλήλου ή με σύμβαση προσωπικού, του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στον Οργανισμό Χρηματοδοτήσεως Στέγης και είτε είχε προσληφθεί πριν την 01.01.2012, είτε είχε προσληφθεί μετά την 01.01.2012, και έχει ήδη απασχοληθεί συνολικά για είκοσι τέσσερις (24) μήνες σε μειωμένη Κλίμακα εισδοχής, και (δ) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στον Οργανισμό Χρηματοδοτήσεως Στέγης, χωρίς να έχει μεσολαβήσει διακοπή της απασχόλησης και, είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη Κλίμακα εισδοχής πριν διοριστεί στον Οργανισμό Χρηματοδοτήσεως Στέγης. Νοείται ότι υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημόσιου δικαίου συμψηφίζεται με υπηρεσία σε μειωμένη κλίμακα εισδοχής στον Οργανισμό Χρηματοδοτήσεως Στέγης για σκοπούς συμπλήρωσης των εικοσιτεσσάρων μηνών.  |
|  |  |
|  |  (4) Ο Υπουργός Οικονομικών έχει την εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή του παρόντος άρθρου. |
| Αναπροσαρμογή του ύψους των απολαβών. | 7.-(1) Ανεξάρτητα από τις διατάξεις οποιουδήποτε άλλου Νόμου ή Κανονισμού που ρυθμίζει θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων και των υπαλλήλων του Οργανισμού Χρηματοδοτήσεως Στέγης οποιασδήποτε βαθμίδας, οι οποίοι υπάγονται σε σχέδιο συντάξεων του Οργανισμού Χρηματοδοτήσεως Στέγης και συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στον οργανισμό, ανάλογα με την υπηρεσία έκαστου αξιωματούχου ή υπαλλήλου.  |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Φορολόγηση επιδομάτων. | 8. Ανεξάρτητα από τις διατάξεις οποιουδήποτε άλλου Νόμου ή Κανονισμού, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Απαγόρευση πρόσληψης ωρομίσθιου προσωπικού και προσωπικού για την κάλυψη έκτακτων και εποχιακών αναγκών. | 9.-(1) Ανεξάρτητα από τις διατάξεις του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη έκτακτων υπαλλήλων, έκτακτου προσωπικού για εποχιακές ανάγκες, εργοδοτουμένων καθορισμένης διάρκειας και προσώπων, για την κάλυψη έκτακτων αναγκών. |
|  |  (2) Ανεξάρτητα από τις διατάξεις του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη ωρομίσθιου προσωπικού για κάλυψη εποχιακών ή έκτακτων αναγκών: |
|  |  Νοείται ότι, οι διατάξεις του παρόντος άρθρου δεν επηρεάζουν με οποιοδήποτε τρόπο την ανανέωση συμβολαίων υπηρετούντων έκτακτων υπαλλήλων ή ωρομίσθιου προσωπικού για την κάλυψη εποχιακών ή έκτακτων αναγκών. |
|  |  |
| Απαγόρευση πλήρωσης κενών θέσεων πρώτου διορισμού, θέσεων πρώτου διορισμού και προαγωγής και θέσεωνπροαγωγής.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 10.(1) Ανεξάρτητα από τις διατάξεις οποιουδήποτε Νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων πρώτου διορισμού, προαγωγής και πρώτου διορισμού και προαγωγής που περιλαμβάνονται στον παρόντα Νόμο, οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσής τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου.  (2) Παρά τις διατάξεις του εν λόγω Νόμου, είναι δυνατή η έναρξη και/ή η συνέχιση διαδικασίας πλήρωσης κενής ή κενούμενης θέσης πρώτου διορισμού ή θέσης πρώτου διορισμού και προαγωγής ή θέσης προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη και/ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
|  |  |
| Όροι και άλλη ορολογία που χρησιμοποιείται στον παρόντα Νόμο. | 11. Οι όροι, τίτλοι θέσεων ή άλλη ορολογία που χρησιμοποιείται στους Πίνακες του παρόντος Νόμου, δεν μπορούν να τροποποιηθούν ή να διαφοροποιηθούν με οποιοδήποτε άλλο τρόπο χωρίς τροποποίηση του παρόντος Νόμου.  |
|  |  |
| Απαγόρευση απασχόλησης συνταξιούχων προσώπων.97(Ι) του 19973(Ι) του 199877(Ι) του 1999141(Ι) του 200169(Ι) του 200537(Ι) του 201094(Ι) του 201031(Ι) του 2012131(Ι) του 2012.  | 1. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου:
 |
|  |   Νοείται ότι, οι διατάξεις του παρόντος εδαφίου δεν εφαρμόζονται αναφορικά με την απασχόληση συνταξιούχων προσώπων- |
|  |  (α)  | σε πολιτειακό αξίωμα, |
|  |  (β)  | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησής τους, |
|  |  (γ)  | τα οποία απασχολούνται δυνάμει οποιουδήποτε ειδικού Νόμου, |
|  |  (δ)  | σε περίπτωση που δεν δημιουργείται υπαλληλική σχέση, και  |
| 73(Ι) του 2016. | (ε) | των οποίων οι υπηρεσίες εξασφαλίζονται βάσει σύμβασης υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |
| Λειτουργοί υπεύθυνοι για την είσπραξη των εσόδων.  | 13. Ο Γενικός Διευθυντής του Οργανισμού Χρηματοδοτήσεως Στέγης ή/και οποιοσδήποτε άλλος λειτουργός στον οποίο εκχωρείται η εξουσία αυτή από τον ίδιο, ορίζεται ως ο λειτουργός υπεύθυνος για την είσπραξη των εσόδων του Οργανισμού Χρηματοδοτήσεως Στέγης. |
|  |  |
| Λειτουργοί που ασκούν έλεγχο πάνω στα κονδύλια. | 14. Ο Γενικός Διευθυντής του Οργανισμού Χρηματοδοτήσεως Στέγης ή/και οποιοσδήποτε άλλος λειτουργός στον οποίο εκχωρείται η εξουσία αυτή από τον ίδιο, ορίζεται ως ο λειτουργός υπεύθυνος που ασκεί έλεγχο πάνω στα κονδύλια του Οργανισμού Χρηματοδοτήσεως Στέγης.  |